На основу члана 39. и 41. Одлуке о општинској управи општине Ада („Службени лист општине Ада“, број 36/2012),
 Општинска управа Општине Ада доноси

**У П У Т С Т В О**

**О НАЧИНУ САСТАВЉАЊА И ДОСТАВЉАЊА ИЗВЕШТАЈА**

**УДРУЖЕЊА (НЕВЛАДИНИХ ОРГАНИЗАЦИЈА)**

**О ОБИМУ И НАМЕНСКОМ КОРИШЋЕЊУ СРЕДСТАВА**

**БУЏЕТА ОПШТИНЕ АДА**

Члан 1.

Овим Упутством ближе се прописује начин састављања и достављања Извештаја о обиму и наменском коришћењу (утрошку) средстава буџета општине Ада од стране Удружења (невладиних организација) из члана 38. ст. 6. Закона о удружењима (''Сл. гласник РС'', бр. 51/2009 и 99/2011– др. закон), односно из члана 20. Одлуке о начину финансирања или суфинансирања програма или пројеката и за трошкове функционисања невладиних организација из буџета општине Ада („Сл. лист општине Ада“, број 5/2012).

Члан 2.

Извештај из члана 1. овог Упутства се састављају на Обрасцу који садржи:

1. ПОДАТКЕ О КОРИСНИКУ СРЕДСТАВА,

2. ПОДАТКЕ О ПРОЈЕКТУ ОДНОСНО ПРОГРАМУ,

3. ПОДАТКЕ О РЕАЛИЗАЦИЈИ СРЕДСТАВА УПЛАЋЕНИХ ОД СТРАНЕ

 ОПШТИНЕ АДА,

4. СПЕЦИФИКАЦИЈУ СВИХ ТРОШКОВА ПРОЈЕКТА ОДНОСНО ПРОГРАМА,

5. СПИСАК И РЕДОСЛЕД ПРИЛОЖЕНИХ ДОКУМЕНАТА

Образац Извештаја о наменском коришћењу (утрошку) средстава буџета општине Ада је одштампан уз ово Упутство и чини његов саставни део.

Члан 3.

 Извештај из члана 1. овог Упутства доставља се Одељењу а буџет и финансије Општинске управе општине Ада, у прописаним роковима, и то у писаној и у електронској форми.

Члан 4.

Ово Упутство се примењује почев од наредног дана од дана његовог објављивања у ''Службеном листу општине Ада''.

Република Србија

Аутономна Покрајина Војводина

Општина Ада

ОПШТИНСКА УПРАВА ОПШТИНЕ АДА НАЧЕЛНИК,

Број:016-29/2013-04

Ада, 30. 09. 2013. Године Ходик Нандор

**ПРИЛОГ: ОБРАЗАЦ**